**4 PRIEDAS**

**KAIŠIADORIŲ RAJONO SAVIVALDYBĖS IR KAIŠIADORIŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS**

 **BENDRADARBIAVIMO SUTARTIS NR**. \_\_\_\_\_\_

20... m.\_\_\_\_\_\_\_\_\_\_\_\_\_\_\_\_ d.

 \_\_\_\_\_\_\_\_\_\_\_\_\_\_\_ (miestas)

1. **SUTARTIES ŠALYS**

Kaišiadorių rajono savivaldybė (toliau – Savivaldybė), atstovaujama mero \_\_\_\_\_\_\_\_\_\_\_\_\_\_, ir Kaišiadorių rajono savivaldybės nevyriausybinių organizacijų taryba (toliau – Kaišiadorių rajono savivaldybės NVO taryba), atstovaujama \_\_\_\_\_\_\_\_\_\_\_\_\_\_\_\_\_\_\_\_\_, sudaro šią bendradarbiavimo sutartį.

1. **SUTARTIES DALYKAS**
2. Ši sutartis reglamentuoja bendradarbiavimą tarp Kaišiadorių rajono savivaldybės bei Kaišiadorių rajono savivaldybės nevyriausybinių organizacijų tarybos.

**III. BENDRADARBIAVIMO SRITYS**

2. Kaišiadorių rajono savivaldybė ir Kaišiadorių rajono savivaldybės nevyriausybinių organizacijų taryba susitaria bendradarbiauti:

2.1. Savivaldybės strateginio plano laikotarpiu rengiant ir tvirtinant Savivaldybės ir nevyriausybinių organizacijų bendradarbiavimo plėtros koncepciją – programą;

2.2. sudarant sąlygas piliečiams dalyvauti sprendimų priėmimo procesuose savivaldos lygmeniu bei skatinant aktyvų gyventojų įsitraukimą į visuomeninį gyvenimą, ugdant bendruomenės pilietiškumą ir plėtojant demokratiją;

2.3. tinkamai tenkinant bendruomenės interesus teikiant viešąsias paslaugas;

2.4. svarstant ilgalaikius Savivaldybės plėtros planus ir kitus Savivaldybės veiklos klausimus, aktualius vietos bendruomenei;

2.5. sprendžiant aplinkosaugos ir gyvūnų globos, vaikų ir jaunimo, kultūros, tautinių mažumų ir religinių bendruomenių, vietos bendruomenių, žmogaus teisių / lygių galimybių apsaugos, pilietinių iniciatyvų, sporto, sveikatos / socialinių klausimų, švietimo, verslo ir ekonomikos, kitų bendrus pomėgius ar interesus turinčių organizacijų veiklos bei kitų visuomenei rūpimų sričių problemas savivaldybės teritorijoje;

2.6. informuojant visuomenę apie Savivaldybės ir jos institucijų priimamus sprendimus;

2.7. kuriant visuomenines tarybas prie Savivaldybės institucijų;

2.8. dalyvaujant ES struktūrinių ir kitų fondų programose;

2.9. keičiantis informacija apie nevyriausybinių organizacijų rėmimą ir jų veiklą;

2.10. stiprinant nevyriausybinių organizacijų institucinius gebėjimus;

2.11. vykdant kitas bendradarbiavimo sutarties sąlygas, numatytas atskiruose nutarimuose.

**IV. SUTARTIES ŠALIŲ ĮSIPAREIGOJIMAI**

3. Šalys sutartyje numatytus įsipareigojimus vykdo remdamosi sąžiningumo, lygiateisiškumo, bendradarbiavimo, kooperavimo ir ekonomiškumo principais.

4. Šalys įsipareigoja susilaikyti nuo veiksmų, kuriais būtų pažeistos šios sutarties sąlygos ir kurie darytų žalą šalių interesams, geram vardui ir tarpusavio santykiams.

5. Kitos sutartyje nepaminėtos bendradarbiavimo sąlygos, susijusios su bendradarbiavimo sutarties dalyku, sprendžiamos šalių derybomis.

6. Sutarties sąlygos gali būti keičiamos ar papildomos tik abiejų šalių raštišku susitarimu.

7. Sutartis gali būti nutraukta abiejų šalių susitarimu. Apie ketinimą nutraukti sutartį šalys viena kitą įspėja prieš 30 dienų.

**V. BAIGIAMOSIOS NUOSTATOS**

8. Ginčai, kilę vykdant šią sutartį, sprendžiami šalių susitarimu, o nesutarus  – Lietuvos Respublikos įstatymu nustatyta tvarka.

9. Sutarties galiojimo laikas yra neterminuotas.

10. Sutartis sudaryta dviem egzemplioriais, kurių kiekvienas turi vienodą juridinę galią.

11. Sutartis įsigalioja nuo jos pasirašymo momento.

**VI. ŠALIŲ ADRESAI IR REKVIZITAI**

\_\_\_\_\_\_\_\_\_\_\_\_\_\_\_\_\_\_\_\_\_